Komisijos sprendimas
1977 m. liepos 29 d.
nustatantis jūrinių laivybos kelių sąrašą Tarybos direktyvai 76/135/EEB taikyti
(77/527/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. sausio 20 d. Tarybos direktyvą 76/135/EEB dėl vidaus vandenų laivų tinkamumo plaukioti liudijimų abipusio pripažinimo [1], ypač į jos 3 straipsnio 6 dalį,
atsižvelgdama į valstybių narių pranešimus,
kadangi atsižvelgdama į valstybių narių pateiktą informaciją Komisija privalo sudaryti jūrinių laivybos kelių sąrašą,
PRIĖMĖ ŠĮ SPRENDIMĄ:
1 straipsnis
Šiuo sprendimu nustatomas Direktyvos 76/135/EEB 3 straipsnio 6 dalyje nurodytas jūrinių laivybos kelių sąrašas, kuris pateikiamas šio sprendimo priede.
2 straipsnis
Šis sprendimas skirtas valstybėms narėms.
Priimta Briuselyje, 1977 m. liepos 29 d.